tepelné čerpadlo voda – voda
systém odoberá tepelnú energiu z vody v studni a ohrieva vykurovaciu kvapalinu.
väčšina dôležitých parametrov vychádza v prospech podlahového kúrenia. vyžaduje si síce vyššie investičné náklady, ale vďaka nižším prevádzkovým nákladom celkovo ušetríte. podarí sa vám rovnomerne ohriať vzduch v miestnosti, pričom vzduch sa zbytočne nevíri a neroznáša prach. teplo, ktoré prúdi od podlahy, vytvára pocitovo príjemnejšie prostredie, kým pri radiátorovom kúrení sa teplo hromadí pod stropom a vaše nohy ostávajú v chlade. podlahové kúrenie má väčšie výhody aj z hľadiska interiérového dizajnu, pretože nezaberá cenné miesto. zaobíde sa bez pravidelného čistenia, utierania prachu či odvzdušnenia.